CELEX: 62015TN0252
Language: bg
Date: 2015-05-21 00:00:00
Title: Дело T-252/15: Жалба, подадена на 21 май 2015 г. — Ferrovial и др./Комисия

27.7.2015   
            
            
               BG
            
            
               Официален вестник на Европейския съюз
            
            
               C 245/35
            
         Жалба, подадена на 21 май 2015 г. — Ferrovial и др./Комисия
   (Дело T-252/15)
   (2015/C 245/41)
   Език на производството: испански
   
      Страни
   
   
      Жалбоподатели: Ferrovial, SA (Мадрид, Испания), Ferrovial Servicios, SA (Мадрид, Испания), Amey UK plc (Оксфорд, Обединеното кралство) (представители: M. Muñoz Pérez и M. Linares Gil, abogados)
   
      Ответник: Европейска комисия
   
      Искания на жалбоподателите
   
   Жалбоподателите искат от Общия съд:
   
               —
            
            
               да отмени решение на Европейската комисия от 15 октомври 2014 г., преписка № C (2014) 7280 относно държавна помощ SA 35550 (13/C) (ex 13/NN) (ex 12/CP), приведена в действие от Испания,
            
         
               —
            
            
               при условията на евентуалност да отмени член 4, параграф 2 от посоченото решение, и
            
         
               —
            
            
               да осъди ответната институция да заплати съдебните разноски.
            
         
      Основания и основни доводи
   
   Обжалваното в настоящото производство решение е същото като обжалваното по дела T-826/14, Испания/Комисия и T-12/15, Banco de Santander и Santusa/Комисия.
   Жалбоподателите излагат пет основания за отмяна на обжалваното решение.
   
               1.
            
            
               Първото основание е нарушение на член 296 ДФЕС поради липса на мотиви.
            
         
               2.
            
            
               Второто основание е нарушение на член 107, параграф 1 ДФЕС, доколкото според жалбоподателите при разглежданата мярка не са налице елементите, присъщи на понятието за държавна помощ.
            
         
               3.
            
            
               Третото основание е нарушение на член 108, параграф 3 ДФЕС, на член 1, буква в) от Регламент (EО) № 659/1999 на Съвета от 22 март 1999 година за установяване на подробни правила за прилагането на член 93 от Договора за ЕО и на член 4, параграф 1 от Регламент (ЕО) № 794/2004 на Комисията от 21 април 2004 година за прилагането от Регламент (ЕО) № 659/1999, доколкото разглежданата мярка не е нова, незаконна и несъвместима помощ.
            
         
               4.
            
            
               Четвъртото основание е недействителност на член 4, параграф 2 от третото решение поради нарушение на член 14, параграф 1 от Регламент № 659/1999, тъй като разпореденото възстановяване не е в същите граници както по първите две решения (придобивания преди 21 декември 2007 г.).
            
         
               5.
            
            
               Петото основание е нищожност на член 4 от третото решение (разпореждане за възстановяване) поради нарушение на член 14, параграф 1 от Регламент № 659/1999, тъй като не са изключени непреките операции преди 10 март 2005 г.